CELEX: 62021CN0122
Language: et
Date: 2021-02-26 00:00:00
Title: Kohtuasi C-122/21: Eelotsusetaotlus, mille on esitanud Lietuvos vyriausiasis administracinis teismas (Leedu) 26. veebruaril 2021 – Get Fresh Cosmetics Limited versus Valstybinė vartotojų teisių apsaugos tarnyba

10.5.2021   
            
            
               ET
            
            
               Euroopa Liidu Teataja
            
            
               C 182/39
            
         
      Eelotsusetaotlus, mille on esitanud Lietuvos vyriausiasis administracinis teismas (Leedu) 26. veebruaril 2021 – Get Fresh Cosmetics Limited versus Valstybinė vartotojų teisių apsaugos tarnyba
      (Kohtuasi C-122/21)
      (2021/C 182/54)
      Kohtumenetluse keel: leedu
      
         Eelotsusetaotluse esitanud kohus
      
      Lietuvos vyriausiasis administracinis teismas
      
         Põhikohtuasja pooled
      
      
         Apellatsioonkaebuse esitaja: Get Fresh Cosmetics Limited
      
         Vastustaja apellatsioonimenetluses: Valstybinė vartotojų teisių apsaugos tarnyba
      
         Eelotsuse küsimused
      
      
                  1.
               
               
                  Kas nõukogu 25. juuni 1987. aasta direktiivi 87/357/EMÜ (1) tervist või turvalisust ohustavaid eksitava välimusega tooteid käsitlevate liikmesriikide õigusaktide ühtlustamise kohta artikli 1 lõiget 2 tuleb tõlgendada nii, et viidatud säte määratleb sama artikli lõikes 1 osutatud tooted selliselt, et kuigi need ei ole toiduained, on need kujult, lõhnalt, värvilt, välimuselt, pakendilt, märgistuselt, mahult või suuruselt sellised, et on tõenäoline, et tarbijad, eriti lapsed võivad neid segi ajada toiduainetega ja seetõttu suhu panna või imeda või alla neelata, mis võib olla ohtlik, kuna objektiivsed ja põhjendatud andmed tõendavad, et see võib põhjustada näiteks lämbumist, mürgitust või seedetrakti lõhkemist või ummistumist?
               
            
                  2.
               
               
                  Kas juhul, kui vastus esimesele küsimusele on jaatav, peaks tõendamiskoormist kandma liikmesriigi pädev järelevalveasutus?
               
            
         (1)  EÜT 1987 L 192, lk 49; ELT eriväljaanne 13/08, lk 283.